|  |  |
| --- | --- |
| i_gerb_big | **MINISTERUL FINANŢELOR****AL REPUBLICII MOLDOVA** |

|  |  |
| --- | --- |
| *Data aplicării**semnăturii electronice* | nr. 07/3-03-53/417 |
| Nr. 18-69-2326 | din 3 martie 2025 |

(număr unic 138/MF/2025)

*Proiectul hotărârii de Guvern cu privire*

*la alocarea mijloacelor financiare*

 **Cancelaria de Stat**

*e-mail:* *cancelaria@gov.md*

Prin prezenta, în conformitate cu pct. 243-257 din Regulamentul Guvernului, adoptat prin Hotărârea Guvernului nr. 610/2018, se remite spre aprobare în ședință de Guvern proiectul de hotărâre **(număr unic 138/MF/2025)** cu privire la alocarea mijloacelor financiare (majorarea capitalului autorizat la Banca Internațională pentru Reconstrucție şi Dezvoltare şi Corporația Financiară Internațională).

Ținând cont că executarea transferului celei de a 3-a tranșe în cadrul majorării capitalului la BIRD și CFI este condiționată de termenul limită *(până la 16.04.2025),* se solicită promovarea proiectului în termen optim.

**Secretar general al ministerului** **Dina ROȘCA**

*Executor: Alexandru Bălănel*

*tel.: 022-262-825 sau 079575567*

*e-mail: alexandru.balanel@mf.gov.md*

*Proiect*

**GUVERNUL REPUBLICII MOLDOVA**

**HOTĂRÂRE** nr.\_\_\_

din \_\_\_\_\_\_\_\_\_\_\_\_\_\_\_\_\_\_\_2025

Chișinău

*cu privire la alocarea mijloacelor financiare*

*(majorarea capitalului autorizat la Banca Internațională pentru*

*Reconstrucție şi Dezvoltare şi Corporația Financiară Internațională)*

În temeiul art. 6 alin.(1), lit. c) și alin.(2) din Legea bugetului de stat pentru anul 2025 nr.310/2024 (Monitorul Oficial al Republicii Moldova, 2024, nr.556-559, art.768), Guvernul

**HOTĂRĂŞTE:**

**1.** Ministerul Finanțelor va aloca, din contul mijloacelor prevăzute în bugetul de stat pentru anul 2025, mijloace financiare:

1.1. în sumă de până la 39 826,5 mii de lei (echivalentul a 2 181,1 mii de dolari SUA) pentru majorarea capitalului autorizat deținut de Republica Moldova la Banca Internațională pentru Reconstrucție şi Dezvoltare;

1.2. în sumă de până la 28613,4 mii de lei (echivalentul a 1 567,0 mii de dolari SUA) pentru majorarea capitalului autorizat deținut de Republica Moldova la Corporația Financiară Internațională.

**2.** Ministerul Finanțelor se autorizează la asigurarea transferurilor mijloacelor financiare prevăzute la pct.1.

**3.** Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemnează:

**Ministru al finanțelor Victoria BELOUS**